— 307 — 



Partier, medens den nedadvendende Side af Primærthallus er ren 

 hvid. Primærthallus har tykt Barklag; Podetiernes er ikke meget 

 udprægede. Den kan danne „Likenkager" ligesom G. pyxidata (se 

 Mentz, 1. e. pag. 18). — Cladonia coccifera (L.) Willd. er omtalt 

 ovenfor. 



Cladonia papillaria (Ehrh.) Hoffm. er ikke hyppig i Heden. 

 Podetierne er meget lave og Arten danner altid „Likenkager". 

 Paa Grund af sin ringe Størrelse konkurrerer den vanskelig med 

 de større Arter, der kan overskygge og dræbe den. Hyppigst er 

 den derfor paa Steder, der er for tørre for Rensdyrlav (Rimmerne 

 i Vendsyssel) eller i de omtalte efemere Vegetationer paa nylig 

 blottet Morbund baade i tør og fugtig Hede. Mentz mener (1. c), 

 at den ikke forekommer i Moser, — jeg har dog fundet den rigelig 

 i efemere Vegetationer i Vendsyssels Dobber; endvidere anfører 

 han, at den foretrækker leret Substrat, — jeg selv har fundet den 

 baade paa nøgent Sand og paa Tørv. Det er aabenbart i ringe 

 Grad Jordbundens Art, langt mere derimod Konkurrenceforholdet 

 til andre Likener, der er bestemmende for dens Forekomst. — 

 Barklagene er veludviklede; Beskyttelse mod Lys ved stærkere eller 

 svagere Brunfarvning. 



Cladonia deformis Hoffm. er næppe almindelig paa Heden. Jeg 

 selv har kun set den en enkelt Gang i faa Eksemplarer. Arten er 

 blottet for næsten alt, hvad der kan tydes som Tilpasning til Vokse- 

 stedet: Hele Overfladen af Podetiet er sorediøs og lys grøn, (altsaa 

 mangler Barklag og Beskyttelsesfarver). Dens Forekomst paa tør 

 Hede er en Gaade, hvis Løsning foreløbigt maa postuleres ind under 

 de „indre" (o: protoplasmatiske) Tilpasningers saa ukendte Omraade. 

 Se i øvrigt Fig. 



Cladonia digitata Schær. Lever — som Mentz angiver — mest 

 i Skove, sjældent paa Heder. Primærthallus har kæmpemæssigt 

 Barklag og Hyfepleksus i Marvlaget. 



Cladonia amaurocræa (Fik.) Schær. har jeg oftest, eller næsten 

 udelukkende truffet i imponerende Mængde paa lyngskrællede Pletter, 

 hvor den voksede i radiære Tuer, — altsaa som efemer Bevoksning; 

 den er næppe almindelig i Hederne. — Podetierne hvide, Barklaget 

 vel udviklet. 



Cladonia foliacea (Huds.) Schær. er omtalt ovenfor. 



Cetraria islandica L. Denne bladformede og oprette Liken er 

 en af Hedens ejendommeligste og mest differentierede Beboere. 

 Jeg gennemgaar dens Anatomi nøje, da Mentz's Beskrivelse (1. c. 



21* 



